**UPUTE STUDENTIMA DIPLOMSKOG STUDIJA FORENZIKE ZA IZBOR TEME, PRIJAVU, IZRADU I OBRANU DIPLOMSKOG RADA**

**POSTUPAK IZBORA TEME, PRIJAVE DIPLOMSKOG RADA I RAD S MENTOROM**

1. Prema **Pravilniku o diplomskom radu i ispitu od 18. rujna 2025.** (Dostupno na: mrežnoj stranici Fakulteta) student odabire mentora i u dogovoru s njime odabire temu koju će obraditi. Mentor u dogovoru sa studentom prijavljuje **temu diplomskog rada na propisanim obrascima** (**Obrasci „Prilog 1.“ te „Prilog 2.“**  a koji se nalazi na web stranici Fakulteta).
2. Obrasci **„Prilog 1.“** te **„ Prilog 2. “** ispunjavaju se **elektronski** (ne vlastoručno jer ih se u tom obliku neće prihvatiti) te ih **mentor treba vlastoručno potpisati**, nakon čega ih **student istovremeno dostavlja osobno** studentskoj referadi do **svakog 5. u mjesecu.** Također, nakon što student dostavi oba potrebna obrasca u referadu, o tome treba **obavijestiti i Povjerenstvo za diplomske ispite i to slanjem maila na adresu:**  lsliskovic@forenzika.unist.hr
3. Prijedlozi tema predani do 5. u mjesecu se dostavljaju Povjerenstvu za diplomske radove koje prijedloge razmatra te zatim prihvaćene teme dostavlja Stručnom vijeću Fakulteta na usvajanje na sjednici koja se održava u tekućem mjesecu. Prijedlozi tema dostavljeni **nakon 5. u mjesecu** dostavljaju se Povjerenstvu za diplomske radove te Stručnom vijeću tek na sjednici koja se održava u **narednom mjesecu**.
4. Nakon što Stručno vijeće prihvati predloženu temu diplomskog rada, naslov teme dodaje se unutar **tablice koja sadrži popis odobrenih tema diplomskih radova,** a koja se nalazi na **Merlinu-u unutar kolegija Diplomski rad** (*studenti se trebaju obratiti Informatičkoj službi kako bi ih se dodalo na navedeni kolegij*). Također se nalaze i **na web- stranici Fakulteta** (sekcija Studenti- upute za obranu diplomskog rada)

**IZRADA DIPLOMSKOG RADA**

Diplomski rad treba izraditi **prema naputcima Pravilnika o diplomskom radu i ispitu (NAPOMENA: potrebno je izričito pratiti upute vezane uz strukturu diplomskog rada te citiranje literature )**

**PREDAJA RADA**

Prvu radnu verziju diplomskog rada student je dužan predati mentoru najkasnije do 15. srpnja.

Cjelovitu verziju diplomskog rada, uređenu prema odredbama ovoga Pravilnika te uputama mentora, student je dužan predati mentoru najkasnije do 31. kolovoza. U protivnom, u narednoj akademskoj godini ponovo upisuje diplomski rad.

Radi zaštite od plagiranja, obvezna je provjera izvornosti svakog diplomskog rada s pomoću programa za provjeru izvornosti.

Provjera izvornosti provodi se tijekom pisanja rada (ako se rad dostavlja mentoru u više faza) pri čemu rad provjerava sam student te uz svaku predanu inačicu rada student mora priložiti mentoru izvještaj programa o provedenoj provjeri izvornosti.

Nakon provjere izvornosti rada, obveza mentora je ispuniti i potpisati Izvješće o provedenoj provjeri izvornosti diplomskoga rada (**Prilog 9**).

**Nakon što je mentor odobrio diplomski rad, student dostavlja primjerak diplomskog rada u Word-u**, **Izvješće o provedenoj provjeri izvornosti diplomskoga rada (Prilog 9.)** i **Izvještaj iz programa za provjeru izvornosti** (npr. Turnitin, Plagscan) Povjerenstvu za diplomske ispite o na e-mail**: lsliskovic@forenzika.unist.hr** . Svi navedeni dokumenti se zatim proslijeđuju Ispitnom povjerenstvu na pregled. Da bi se rad mogao dostaviti Ispitnom povjerenstvu na pregled, prethodno moraju biti zadovoljeni sljedeći uvjeti:

1. Povjerenstvo za diplomske ispite usvojilo je obrazac “**prilog 1**” i obrazac “**prilog 2**” koje je pristupnik prethodno predao
2. Student je odradio **sve studentske obaveze** (stručna praksa + položeni svi ispiti, u indeksu ima upisane sve ocjene te potpise nastavnika )
3. Diplomski rad je napisan u skladu sa Pravilnikom o diplomskom ispitu

Nakon što članovi Ispitnog povjerenstva pregledaju rad (**za to imaju rok od 8 dana**), student će dobiti obavijest o tome da li je potrebno unutar rada napraviti prepravke ili može pristupiti obrani (u tom slučaju će u **e-mailu dobiti obavijest o datumu obrane** te **uputama o printanju rada i ostaloj popratnoj dokumentaciji**).

Prihvaćen, ispravljen te uvezani rad predaje se Studentskoj službi na dan obrane u 5 uvezanih primjerka, od kojih najmanje dva tvrdo ukoričena u korice plave boje.

Student također na dan obrane dostavlja Studentskoj službi i sljedeće :

* izvještaj iz programa za provjeru izvornosti u pdf obliku na dva CD-a
* primjerak svog diplomskog rada u pdf obliku na dva CD-a
* potpisanu Izjavu o akademskoj čestitosti (**Prilog 3.)**
* potpisanu Izjavu o odobrenju za pohranu i objavu ocjenskog rada (**Prilog 6.)**
* potvrdu mentora za predaju digitalnog i tiskanog primjerka ocjenskog rada (**Prilog 7**.).

**Svi navedeni prilozi trebaju biti u cijelosti ispunjeni, u suprotnom se neće prihvatiti.**

**OBRANA DIPLOMSKOG RADA**

Diplomski rad, odobren od strane mentora mora se dostaviti Povjerenstvu za diplomske ispite na na e-mail: lsliskovic@forenzika.unist.hr zajedno sa prethodno navedenom dokumentacijom najkasnije **petnaest dana prije završetka** tekuće akademske godine, a obrana rada treba biti do kraja iste akademske godine.

**Obrane diplomskog rada organiziraju se u mjesecu veljači, srpnju i rujnu tokom tekuće akademske godine.**

Nadnevak obrane diplomskog rada sporazumno utvrđuju članovi Ispitnog povjerenstva, a Fakultet o terminu obavještava studenta. Usmeni ispit sastoji se od obrane diplomskog rada na kojem se provjerava znanje predloženika iz tog područja.

Ocjenu uspjeha predloženika na diplomskom ispitu donosi Ispitno povjerenstvo odmah nakon održavanja usmenog dijela ispita.

Sedam radnih dana nakon usmene obrane student može podići potvrdnicu o diplomiranju, kao i ostale potrebne dokumente u Studentskoj službi.

*Sve detaljne upute o samoj izradi diplomskog rada kao i ostale informacije pronađite u* ***Pravilniku o diplomskom radu .***